Държавен вестник, бр. 66, 2023 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  66
Чл. 100. (1) Целево предоставяните сред­
ства от държавния бюджет на нефинансови­
те предприятия за субсидии, компенсации 
и капиталови трансфери за възложени от 
държавата дейности и услуги не могат да се 
използват за обезпечения.
(2) Средствата по ал. 1 не могат да се 
използват и за принудително погасяване на 
публични и частни държавни вземания, както 
и на вземания на трети лица.
(3) Неправомерно получени или неправо­
мерно усвоени средства по ал. 1 може да се 
прихващат в пълен размер с подлежащи на 
отпускане такива средства.
(4) Алинеи 1 – 3 се прилагат и когато сред­
ствата за субсидии, компенсации и капиталови 
трансфери за възложени от държавата дейности 
и услуги на нефинансовите предприятия се 
предоставят от държавния бюджет чрез бю­
джетите на общините.
Чл. 101. (1) Средствата за юридическите 
лица с нестопанска цел по бюджетите на 
първостепенните разпоредители с бюджет се 
предоставят за:
1. дейности с неикономически характер;
2. дейности с икономически характер 
при съобразяване с правилата в областта на 
държавните помощи и чл. 21 от Закона за 
публичните финанси.
(2) В случаите, когато лицата по ал. 1 
извършват стопанска и нестопанска дейност, 
са задължени да разграничат видовете си 
дейности така, че да е налице фактическо 
или финансово-счетоводно обособяване на 
съответните дейности и да поддържат отделно 
счетоводно отчитане на стопанската и несто­
панската дейност по отношение на активите, 
пасивите, приходите и разходите, свързани с 
тези дейности.
Чл. 102. Първостепенните разпоредители 
с бюджет по държавния бюджет предвиждат 
в рамките на утвърдените с този закон капи­
талови разходи по бюджетите им за 2023 г. 
средства за реализиране на енергоспестяващи 
мерки и за реализиране на мерки за осигу­
ряване на достъпна архитектурна среда за 
хората с увреждания, при условие че те не са 
изпълнени до края на 2022 г.
Чл. 103. (1) При прилагане през 2023 г. 
на чл. 156 от Закона за публичните финанси 
министърът на финансите може да включи 
съответните лица в схемата за централизира­
но разплащане по чл. 159 – 161 от Закона за 
публичните финанси на осигурителни вноски 
и данъците върху доходите на физическите 
лица по реда на ал. 2 и в определени от него 
срокове.
(2) Министърът на финансите определя 
начина на включване на съответните лица 
на основата на принципите и правилата на 
схемата за централизирано разплащане по 
Закона за публичните финанси, включително 
и чрез прилагане на подход на превеждане 
на дължимите суми по сметка на съответния 
първостепенен разпоредител с бюджет.
(3) При прилагане на подход на превежда­
не на дължимите от лицата по ал. 1 суми по 
сметка на съответния първостепенен разпо­
редител с бюджет те се превеждат месечно, 
до 25-о число на месеца, следващ месеца, за 
който се отнасят.
(4) Наличните на датата на включване в 
схемата за централизирано разплащане по 
Закона за публичните финанси задължения 
на лицата по ал. 1 за осигурителни вноски 
и данъци върху доходите на физически лица, 
попадащи в схемата, се декларират и превеж­
дат по сметки на Националната агенция за 
приходите по досегашния ред.
(5) Алинеи 2 – 4 се прилагат и за вклю­
чените към 31 декември 2022 г. в схемата за 
централизирано разплащане по чл. 159 – 161 
от Закона за публичните финанси лица по 
чл. 156 от Закона за публичните финанси.
(6) Министърът на финансите дава указания 
по прилагането на ал. 1 – 5.
Чл. 104. (1) Разходите за обслужването от 
банките на операциите на бюджетните орга­
низации по събирането на приходи и други 
постъпления чрез картови плащания по чл. 4, 
ал. 1 от Закона за ограничаване на плаща­
нията в брой се изплащат чрез съответните 
бюджети за сметка на централния бюджет, 
като се прилагат цените от съответните тариф­
ни позиции, определени в договорите между 
Министерството на финансите и банките по 
чл. 154, ал. 9 от Закона за публичните финанси.
(2) Разходите по ал. 1 са за сметка на 
централния бюджет чрез извършване на 
съответните промени по реда на Закона за 
публичните финанси, както следва:
1. на първостепенните разпоредители с бю­
джет по държавния бюджет – чрез одобряване 
на допълнителни разходи по бюджетите им 
за сметка на бюджетното взаимоотношение 
с централния бюджет;
2. на общините – чрез допълнителни транс­
фери по чл. 52, ал. 1, т. 1, буква „г“ от Закона 
за публичните финанси;
3. на социалноосигурителните фондо­
ве – чрез допълнителен трансфер от централ­
ния бюджет, като за Националния осигурите­
лен институт възстановяването на разходите 
може да е за сметка на частта от предвидения 
трансфер от централния бюджет за покриване 
на недостига от средства, в случай на неус­
воени суми от него;
4. на държавните висши училища, Бъл­
гарската академия на науките и бюджетните 
организации по чл. 13, ал. 4 от Закона за 
публичните финанси – чрез одобряване на 
допълнителен трансфер от бюджета на съответ­
ния първостепенен разпоредител с бюджет по